CELEX: 32014D0440
Language: da
Date: 2014-07-07 00:00:00
Title: 2014/440/EU: Kommissionens gennemførelsesafgørelse af 7. juli 2014 om fravigelse fra beslutning 92/260/EØF og 2004/211/EF for så vidt angår midlertidig indførsel af visse registrerede hingste, der deltager i World Equestrian Games i Frankrig i 2014 (meddelt under nummer C(2014) 4490)  EØS-relevant tekst

9.7.2014   
            
            
               DA
            
            
               Den Europæiske Unions Tidende
            
            
               L 200/15
            
         KOMMISSIONENS GENNEMFØRELSESAFGØRELSE
   af 7. juli 2014
   om fravigelse fra beslutning 92/260/EØF og 2004/211/EF for så vidt angår midlertidig indførsel af visse registrerede hingste, der deltager i World Equestrian Games i Frankrig i 2014
   
      
         (meddelt under nummer C(2014) 4490)
      
   
   (EØS-relevant tekst)
   
      (2014/440/EU)
   
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2009/156/EF af 30. november 2009 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande (1), særlig artikel 19, hovedet, og litra b), og
   ud fra følgende betragtninger:
   
               (1)
            
            
               I Kommissionens beslutning 92/260/EØF (2) er der fastsat dyresundhedsmæssige betingelser og krav vedrørende udstedelse af sundhedscertifikat ved midlertidig indførsel til Unionen af registrerede heste i en periode på under 90 dage fra tredjelande, der er opført i særlige sundhedskategorier som fastsat i bilag I til beslutningen. I bilag II til beslutningen er der fastsat standardsundhedscertifikater, som skal ledsage dyr, som kommer fra de tredjelande, der er opført i de enkelte sundhedskategorier. Beslutningen giver blandt andet garantier for, at ukastrerede hingste, der er over 180 dage gamle, ikke udgør nogen risiko for så vidt angår equin viral arteritis.
            
         
               (2)
            
            
               I Kommissionens beslutning 2004/211/EF (3) er der fastsat en liste over tredjelande og dele heraf, hvorfra medlemsstaterne skal tillade midlertidig indførsel af registrerede heste, genindførsel af registrerede heste efter midlertidig udførsel og import af registrerede dyr af hestefamilien samt avls- og brugsdyr af hestefamilien, ligesom der fastsættes betingelser for indførsel af dyr af hestefamilien fra tredjelande.
            
         
               (3)
            
            
               Registrerede heste, der deltager i mindst en af de otte konkurrencediscipliner ved World Equestrian Games fra den 23. august til den 7. september 2014 i Normandiet i Frankrig, vil være under veterinært tilsyn af de kompetente myndigheder i Frankrig og arrangøren Det Internationale Rideforbund (FEI).
            
         
               (4)
            
            
               World Equestrian Games vil have deltagelse af ca. 1 000 heste på syv konkurrencesteder. Konkurrencerne i FEI-disciplinerne afvikles i Caen, i Le Pin National Stud i departementet Orne og i Sartilly i departementet Manche. Der vil dog også være andre arrangementer uden FEI-registrerede heste i Deauville, Caen og Saint-Lô.
            
         
               (5)
            
            
               Visse registrerede hingste, der har kvalificeret sig til deltagelse i disse ridekonkurrencer på højt niveau, opfylder ikke nødvendigvis kravene i beslutning 92/260/EØF og 2004/211/EF for så vidt angår equin viral arteritis. Sandsynligheden for, at disse heste vil blive anvendt til avl under World Equestrian Games og i den forudgående akklimatiseringsperiode er ubetydelig. Disse krav bør derfor fraviges for ukastrerede registrerede hingste, der midlertidig indføres til disse sportsarrangementer. Ved denne afgørelse bør der fastsættes dyresundhedsmæssige betingelser og krav vedrørende udstedelse af sundhedscertifikat for at undgå risikoen for spredning af equin viral arteritis gennem avl eller sædopsamling.
            
         
               (6)
            
            
               Ved Kommissionens beslutning 2004/292/EF (4) blev der oprettet en fælles elektronisk database (»Traces«) til overvågning af flytning af dyr i Unionen og fra tredjelande, ligesom beslutningen indeholder alle referencedata vedrørende handel med sådanne varer. Dette system er det bedst egnede instrument til sikring af, at ukastrerede registrerede hingste, der indføres midlertidigt på særlige betingelser for så vidt angår equin viral arteritis, forlader Unionen senest 90 dage efter deres indførsel og straks efter afslutningen af de ridearrangementer, de har deltaget i. Traces bør derfor anvendes til sporing af registrerede heste, der midlertidigt indføres til disse sportsarrangementer.
            
         
               (7)
            
            
               Ved Kommissionens forordning (EF) nr. 282/2004 (5) blev der indført et dokument til anmeldelse og veterinærkontrol af dyr, der føres ind i Den Europæiske Union fra tredjelande.
            
         
               (8)
            
            
               Ved Kommissionens forordning (EF) nr. 599/2004 (6) er der fastsat bestemmelser om de certifikater, der skal anvendes til identifikation af sendinger, og som skal kunne forbindes med de dyresundhedscertifikater, der har ledsaget dyret til grænsekontrolstedet ved indgangsstedet til Den Europæiske Union.
            
         
               (9)
            
            
               Ved Kommissionens beslutning 2009/821/EF (7) er der fastsat nærmere bestemmelser om et kommunikationsnetværk mellem veterinærenhederne i medlemsstaterne med det formål at følge f.eks. flytninger af midlertidigt indførte registrerede heste.
            
         
               (10)
            
            
               Det fælles veterinærdokument til brug ved import, der udstedes i overensstemmelse med forordning (EF) nr. 282/2004, sammenholdt med certifikatet for flytning af sådanne heste fra den første bestemmelsesmedlemsstat til andre medlemsstater (»certifikat for videreflytning«), er det bedst egnede instrument til at sikre, at ukastrerede registrerede hingste, der indføres midlertidigt på særlige betingelser for så vidt angår equin viral arteritis, forlader Den Europæiske Union senest 90 dage efter deres indførsel og straks efter afslutningen af de ridearrangementer, de har deltaget i.
            
         
               (11)
            
            
               Eftersom certifikatet for videreflytning, jf. afsnit VII i standardsundhedscertifikatet i beslutning 92/260/EØF, ikke er implementeret i Traces, er det nødvendigt ved hjælp af det fælles veterinærdokument til brug ved import at sammenkæde certifikatet for videreflytningen med udstedelse af en sundhedsattest i overensstemmelse med bilag II til direktiv 2009/156/EF, som skal meddeles bestemmelsesstedet, og som er i det format, der er fastsat i forordning (EF) nr. 599/2004.
            
         
               (12)
            
            
               På grund af arrangementets betydning, regionens betydning som et område for hesteavl og det begrænsede antal velkendte heste, der føres ind i Den Europæiske Union på de særlige betingelser, der fastsættes i denne afgørelse, forekommer de supplerende administrative procedurer at være hensigtsmæssige.
            
         
               (13)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   Uanset artikel 1 i beslutning 92/260/EØF og artikel 6, litra a), i beslutning 2004/211/EF tillader medlemsstaterne midlertidig indførsel af ukastrerede registrerede hingste, der ikke opfylder de betingelser vedrørende equin viral arteritis, der er fastsat i afsnit III, litra e), nr. v), i standardcertifikat »A« til »E« i bilag II til beslutning 92/260/EØF, forudsat at disse heste
   
               a)
            
            
               ledsages at et gyldigt identifikationsdokument, der er udstedt eller anerkendt af Det Internationale Rideforbund (FEI)
            
         
               b)
            
            
               skal deltage i mindst en af de otte FEI-konkurrencediscipliner ved World Equestrian Games i Normandiet i Frankrig fra den 23. august til den 7. september 2014
            
         
               c)
            
            
               opfylder betingelserne i artikel 2 i denne afgørelse.
            
         Artikel 2
   1.   Medlemsstaterne sørger for, at de i artikel 1 omhandlede heste (i det følgende benævnt »hestene«) ledsages af et sundhedscertifikat, der svarer til det relevante standardcertifikat »A« til »E«, der er fastsat i bilag II til beslutning 92/260/EØF, hvor
   
               a)
            
            
               der i afsnit III, litra e), nr. v), tilføjes følgende:
               »eller
               
                           —
                        
                        
                           dyret indføres midlertidigt i Den Europæiske Union i overensstemmelse med Kommissionens gennemførelsesafgørelse 2014/440/EU (8).
                        
                     
         
               b)
            
            
               i den del af afsnit IV, der skal udfyldes af embedsdyrlægen, tilføjes følgende som tredje, fjerde og femte led:
               
                           —
                        
                        
                           »hesten skal deltage i World Equestrian Games fra den 23. august til den 7. september 2014 i Normandiet i Frankrig i mindst en af FEI's konkurrencediscipliner
                        
                     
                           —
                        
                        
                           der er truffet foranstaltninger til at transportere hesten ud af Den Europæiske Union straks efter afslutningen af World Equestrian Games den … (datoen indsættes) gennem udgangsstedet . … (navnet på udgangsstedet indsættes)
                        
                     
                           —
                        
                        
                           hesten er ikke bestemt til avl eller sædopsamling under dens ophold på højst 90 dage i Den Europæiske Union.«
                        
                     
         
               c)
            
            
               Følgende punkt tilføjes den erklæring, som ejeren skal underskrive:
               
                           »4.
                        
                        
                           Hesten vil under opholdet på 90 dage i Den Europæiske Union blive holdt på følgende anlæg i Frankrig uden for konkurrencestederne (stedet for anlæggene indsættes, eller »intet ophold i Frankrig uden for konkurrencestederne« anføres):
                           …
                           …
                           …«
                        
                     
         2.   Medlemsstater, som iværksætter en alternativ kontrolordning, jf. artikel 6 i direktiv 2009/156/EF, skal sikre hestenes sporbarhed gennem Traces.
   3.   Hestenes status kan ikke ændres fra midlertidig indførsel til endelig indførsel.
   Artikel 3
   1.   Medlemsstaterne sørger for, at de veterinærmyndigheder, der udsteder det fælles veterinærdokument til brug ved import (i det følgende benævnt »CVED«), jf. forordning (EF) nr. 282/2004, ikke blot foretager veterinærkontrollen af hestene i overensstemmelse med direktiv 91/496/EØF, men også
   
               a)
            
            
               giver det udgangssted, der er anført i afsnit IV i det i artikel 2, litra b), omhandlede certifikat, meddelelse om tidspunktet for udførsel fra Den Europæiske Union ved at udfylde rubrik 20 i CVED
            
         
               b)
            
            
               giver de lokale veterinærenheder (FR01400, FR05000, FR06100), jf. artikel 2, litra b), nr. iii), i beslutning 2009/821/EF, der er ansvarlige for de steder, hvor de i artikel 1 omhandlede ridekonkurrencer skal afholdes (i det følgende benævnt »konkurrencesteder«), meddelelse ved telefax eller e-mail om hestenes ankomst.
            
         2.   Medlemsstaterne sørger for, at hestene under transporten fra den første bestemmelsesmedlemsstat, der er anført i CVED, til en anden medlemsstat eller til et af konkurrencestederne ledsages af følgende sundhedsdokumenter:
   
               a)
            
            
               sundhedscertifikatet, der er udfyldt i overensstemmelse med artikel 2, stk. 1, hvori det særlige afsnit VII vedrørende tilladelse til flytning mellem medlemsstaterne er udfyldt
            
         
               b)
            
            
               sundhedsattesten, jf. bilag II til direktiv 2009/156/EF, som skal meddeles bestemmelsesstedet i det format, der foreskrives i forordning (EF) nr. 599/2004, og indeholder en krydshenvisning i del I, afsnit I.6, til det i litra a) omhandlede certifikat.
            
         3.   Medlemsstater, der har fået meddelelse om flytningen af hestene i overensstemmelse med stk. 2, bekræfter, at hestene er ankommet, ved at udfylde rubrik 45 i CVED's del 3.
   Artikel 4
   Frankrig sørger for, at den kompetente myndighed — i samarbejde med arrangøren af de i artikel 1 omhandlede konkurrencer og det udpegede transportselskab — træffer de nødvendige foranstaltninger til at sikre, at hestene
   
               a)
            
            
               kun indføres til konkurrencestederne, hvis der foreligger dokumentation som fastsat i artikel 3, stk. 2, for deres bevægelser fra den første bestemmelsesmedlemsstat, der er anført i CVED, til Frankrig, og
            
         
               b)
            
            
               straks forlader Den Europæiske Union efter arrangementets afslutning.
            
         Artikel 5
   Denne afgørelse er rettet til medlemsstaterne.
   
      Udfærdiget i Bruxelles, den 7. juli 2014.
      
         
            På Kommissionens vegne
         
         Tonio BORG
         
            Medlem af Kommissionen
         
      
   
   
      (1)  EUT L 192 af 23.7.2010, s. 1.
   
      (2)  Kommissionens beslutning 92/260/EØF af 10. april 1992 om dyresundhedsmæssige betingelser og udstedelse af sundhedscertifikat for midlertidig indførsel af registrerede heste (EFT L 130 af 15.5.1992, s. 67).
   
      (3)  Kommissionens beslutning 2004/211/EF af 6. januar 2004 om listen over tredjelande og dele af tredjelande, hvorfra medlemsstaterne tillader import af levende dyr af hestefamilien samt sæd, æg og embryoner fra dyr af hestefamilien, og om ændring af beslutning 93/195/EØF og 94/63/EF (EUT L 73 af 11.3.2004, s. 1).
   
      (4)  Kommissionens beslutning 2004/292/EF af 30. marts 2004 om anvendelse af Traces-systemet (EUT L 94 af 31.3.2004, s. 63).
   
      (5)  Kommissionens forordning (EF) nr. 282/2004 af 18. februar 2004 om et dokument til anmeldelse og veterinærkontrol af dyr, der føres ind i Fællesskabet fra tredjelande (EUT L 49 af 19.2.2004. s. 11).
   
      (6)  Kommissionens forordning (EF) nr. 599/2004 af 30. marts 2004 om en model for certifikat og erklæring om kontrol i forbindelse med samhandel inden for Fællesskabet med dyr og animalske produkter (EUT L 94 af 31.3.2004, s. 44).
   
      (7)  Kommissionens beslutning 2009/821/EF af 28. september 2009 om fastlæggelse af en liste over godkendte grænsekontrolsteder, af visse regler for den kontrol, der gennemføres af Kommissionens veterinæreksperter, og af veterinærenhederne i Traces (EUT L 296 af 12.11.2009, s. 1).
   
      (8)  EUT L 200 af 9.7.2014, s. 15.«